wickkiey/tamil-wikipedia-chunked huggingface dataset:
# ஒருமைநிலைவாதம்

ஆன்மீகத்தில் ஒருமைநிலை என்பது "இரண்டு அல்லது அதற்கும் மேற்பட்ட முழுமை" என்று பொருள்படுகிறது.  
முதலாவது, ஒருமைநிலை என்பது அறிவின் முதிர்ச்சி நிலையை குறிக்கிறது. எதில் இரண்டை தன்மை ஒருமை நிலை உணர்வு அனுபவப்படுகிறதோ அதைப் பற்றி விவரிக்கிறது.  
தொடர் துறவறம் நிலை மேற்கொள்வது, மன ஒருமைப்பாடுப் பயிற்சிகள், தியானித்தல், அறநெறிகளை பின்பற்றுதல், போன்றவற்றின் மூலம் இம்முதிர்வை அறிவு எட்டுகிறது.  
இந்நிலையைப் பற்றி குறித்து இந்து சமயமானது அத்துவ வேதாந்தத்தில் சகஜ நிட்டை எனவும் துரியம் எனவும் கூறுகிறது.  
புத்த மதத்தில் வெறுமை, பரிநிஷ்பன்னா (பூரணம்), ஸ்வசன்வேதன் (சுயஅமைதி), ரிக்பா (அறிதல்) எனவும் அழைக்கிறது.  
இஸ்லாமில் வஹ்தாத் அல் உஜுத்மேற்கத்திய கிருத்துவத்தில் நீயோ பிளாட்க்டோ மரபுகளில் ஹெனோசிஸ் எனவும் கூறுகின்றனர்.
# எகிப்தின் பதினைந்தாம் வம்சம்

**எகிப்தின் பதினைந்தாம் வம்சம் (ஐக்சோஸ்)**(ஆட்சிக் காலம்:கிமு 1630 - கிமு 1523) பண்டைய அண்மை கிழக்கு பகுதியின் மத்தியதரைக் கடல் ஒட்டிய போனீசியாவில் வாழ்ந்த பிலிஸ்திய மக்கள், எகிப்தின் இரண்டாம் இடைநிலைக் காலத்தின் போது (கிமு 1650 - 1580) எகிப்தின் பதினான்காம் வம்சத்தவர்களின் கீழ் எகிப்து மற்றும் சினாய் தீபகற்பம் பகுதிகளை ஐக்சோஸ் இனத் தலைவர் சாலிதிஸ் வென்று, கிமு 1650 முதல் கிமு 1550 முடிய 100 ஆண்டுகள் பண்டைய எகிப்தை ஆண்ட எகிப்தியரல்லாத வெளிநாட்டவர் ஆவார். இவ்வம்சத்தின் இறுதி மன்னர் காமுடி ஆவார்.  
எகிப்தின் இந்த வெளிநாட்டு ஆட்சியாளர்களான பதினைந்தாம் வம்சத்தவர்களை, எகிப்தியர்கள் ஐக்சோஸ் என அழைத்தனர். 18-ஆம் வம்ச பார்வோன் முதலாம் அக்மோஸ் இவ்வம்சத்தவர்களை வென்று கீழ் எகிப்தை மேல் எகிப்துடன் ஒன்றிணைத்தார்.
# எகிப்தின் பதினைந்தாம் வம்சம்

## ஐக்சோஸ் எனும் 15-ஆம் வம்ச ஆட்சியாளர்கள்

எகிப்தின் பதினைந்தாம் வம்ச் ஐக்சோஸ் ஆட்சியாளர்கள்.
1. சாலிதிஸ்
1. செம்யூன்
1. அபெரரானத்
1. சகீர்-ஹர்
1. கையான்
1. அபோபிஸ்
1. காமுடி
# எகிப்தின் பதினைந்தாம் வம்சம்

## இதனையும் காண்க

- எகிப்திய பார்வோன்கள்
- பண்டைய எகிப்திய அரசமரபுகள்
- எகிப்தின் வரலாறு
# சஹாரா கதுன்

**சஹாரா கதுன்** வங்களாதேச அரசியல்வாதி மற்றும் முன்னாள் அமைச்சரவை அமைச்சராவார். கதுன் ஜாதியோ சங்சாத் (வங்காளதேச நாடளுமன்றம்), மற்றும் அவாமி லீக்கின் முன்னாள் சட்ட செயலாளர் ஆவார்.
# சஹாரா கதுன்

## ஆரம்ப கால வாழ்க்கை

1943 மார்ச் 1 ஆம் தேதி டாக்காவின் குர்மிடோலாவில் அப்துல் அஜீஸ் மற்றும் துர்ஜன் நேசா ஆகியோருக்கு கதுன் பிறந்தார். இவர் கலைப்பட்டதாரி மற்றும் சட்டங்களில் இளையர் பட்டங்களை முடித்தார். இவர் வங்களாதேச அவாமி லீக்கின் செயற்குழு உறுப்பினர், வங்களாதேசத்தின் அவாமி அஞ்சிபி பரிஷத்தின் நிறுவனத் தலைவர் மற்றும் வங்களாதேச மஹிலா சமிட்டியின் பொதுச் செயலாளர், அத்துடன் சர்வதேச பெண்கள் வழக்கறிஞர்கள் சங்கம் மற்றும் சர்வதேச மகளிர் கூட்டணியின் உறுப்பினராகவும் உள்ளார். இவர் ஒரு வழக்கறிஞராக தனது வாழ்க்கையைத் தொடங்கினார். வங்காளதேச உச்சநீதிமன்றத்தில் வழக்குகளுக்கு வாதாடியுள்ளார்.
# சஹாரா கதுன்

## அரசியல் வாழ்க்கை

கதுன் தனது மாணவ பருவத்திலிருந்தே அரசியலில் ஈடுபட்டுள்ளார். 2012 ஆம் ஆண்டு அமைச்சரவை மறுசீரமைப்பில், உள்துறை அமைச்சராக இருந்த இவர் விடுவிக்கப்பட்டு வங்களாதேச அரசாங்கத்தின் அஞ்சல் மற்றும் தொலைத் தொடர்பு அமைச்சராக நியமிக்கப்பட்டார்.
# சஹாரா கதுன்

## அரசியல் வாழ்க்கை

### பொதுத் தேர்தல்கள், 1991

1991 ஆம் ஆண்டில் 5 வது நாடாளுமன்றத் தேர்தலில் அவாமி லீக் வேட்பாளராக போட்டியிட்டபோது, தேசிய அரசியல் களத்தில் நுழைந்த கதுன், வங்காளதேச தேசியக் கட்சியின் காலிதா சியாவால் தோற்கடிக்கப்பட்டார். பின்னர் அவர் வங்களாதேசத்தின் பிரதமரானார்.  
2008 வங்களாதேச பொதுத் தேர்தலுக்கு முன்னதாக, இவர் டாக்கா -18 தொகுதியில் அவாமி லீக் வேட்பாளராக தேர்வு செய்யப்பட்டார். சாலைகளை புனரமைப்பதாகவும், அப்பகுதியில் வடிகால் அமைப்பை மேம்படுத்துவதாகவும் சஹாரா கதுன் தனது தொகுதியில் உள்ள மக்களுக்கு உறுதியளித்தார். இறுதியில் அவர் தேர்தலில் வெற்றி பெற்றார். 2012 ஆம் ஆண்டு அமைச்சரவை மறுசீரமைப்பில், அவர் உள்துறை அமைச்சர் பதவியில் விடுவிக்கப்பட்டு வங்களாதேச அரசாங்கத்தின் அஞ்சல் மற்றும் தொலைத் தொடர்பு அமைச்சராக நியமிக்கப்பட்டார். பேச்சுவார்த்தைக்காக, கலவரக்காரர்களை சந்திக்க இவர் பங்களாதேஷ் ரைபிள்ஸ் வளாகத்திற்குள் சென்றார்.  
இந்த கலவரத்தின் விளைவாக இராணுவத்தின் 53 உயர் அதிகாரிகள் மற்றும் 3 குடும்ப உறுப்பினர்கள் கொல்லப்பட்டனர்.  
பங்களாதேஷ் ரைபிள்ஸ் உள்துறை அமைச்சகத்தின் அதிகார வரம்பிற்குள் வருவதால், படுகொலை ஏற்பட்டதற்கு சஹாரா கதுன் குற்றம் சாட்டப்பட்டார்.  
எவ்வாறாயினும், அதிகாரப்பூர்வமாக, சஹாரா கதுன் ஒரு பேச்சுவார்த்தையை நடத்துவதில் அவர் மேற்கொண்ட முயற்சிகளுக்கு பாராட்டப்பட்டார். மேலும் கலவரக்காரர்கள் சரணடைந்தபோது இன்னும் பிணைக் கைதிகளாக இருந்த சுமார் 40 அதிகாரிகளை காப்பாற்ற முடிந்தது.  
மேலும், கைது செய்யப்பட்ட கலவரக்காரர்கள் சோதனைகளுக்கு முன்னர் காவலில் இருந்தபோது மர்மமான மரணங்களால் இவரது அமைச்சகம் ஆய்வுக்கு உட்பட்டது
# பாரதிய பார்வார்டு பிளாக்கு

**பாரதிய பார்வார்டு பிளாக்கு** (*Bharatiya Forward Bloc*) இந்தியாவின், தமிழ்நாட்டில் செயல்பட்ட ஒரு அரசியல் கட்சியாகும். இக்கட்சியின் தலைவர் கே. ஏ. முருகன் ஆவார். இது மற்ற பார்வார்டு பிளாக்கு கட்சிகளுக்கு வேறுபட்டு, வித்தியாசமாக விசுவ இந்து பரிசத்துடன் இணைந்தது.  
பின்னர், இக்கட்சி 2006 ஆம் ஆண்டு சட்டமன்றத் தேர்தலுக்கு முன்னதாக, அனைத்திந்திய பார்வார்டு பிளாக்கு கட்சியுடன் இணைந்தது.
# இராஜி நாராயண்

**இராஜி நாராயண்** (**Rajee Narayan**) இந்தியாவின் மும்பையில் வசிக்கும் நடனக் கலைஞரும் மற்றும் இசையமைப்பாளரும் ஆவார். மேலும் மும்பையில் நிருத்யா கீதாஞ்சலி என்ற நடனப் பள்ளியை நிறுவி அதன் இயக்குநராக உள்ளார். இது பரதநாட்டியம், கர்நாடக இசை மற்றும் நட்டுவாங்கம் ஆகியவற்றில் மாணவர்களுக்கு பயிற்சியளிக்கிறது.
# இராஜி நாராயண்

## ஆரம்ப காலம்

ராஜி நாராயண் 1931 ஆகத்து 19ஆம் தேதி சென்னையில் எஸ்.நாராயண ஐயர் மற்றும் கங்கம்மாள் ஆகியோரின் 11வது குழந்தையாகப் பிறந்தார். ராஜி தனது 5வது வயதிலேயே பரதநாட்டியம் கற்கத் தொடங்கினார். நடராஜா நாட்டிய நிகேதனின் நிறுவனரும் மற்றும் இயக்குனருமான இவரது சகோதரி நீலா பாலசுப்பிரமணியத்திடமும், மற்றும் சிறீ சரசுவதி கான நிலையத்தின் நிறுவனரும் மற்றும் இயக்குனருமான கே.லலிதா ஆகியோரிடமிருந்து நடனப்பயிற்சியினை மேற்கொண்டார். மேலும்,
துரையூர் ராஜகோபால சர்மா, வி. வி. சடகோபாலன், மற்றும் சுலோச்சனா மகாதேவன் ஆகியோரின் கீழ் கர்நாடக குரல் இசையையும் கற்றுக்கொண்டார்.
# இராஜி நாராயண்

## தொழில்

ராஜி நாராயண் தனது தொழில் வாழ்க்கையில் ஆரம்பத்தில் அகில இந்திய வானொலியில் சேர்ந்தார். பின்னர், கர்நாடக பாடகராக ஒரு பெயரைப் பெற்றார். அதே நேரத்தில், இவர் ஒரு பரதநாட்டிய ஆசிரியராக, திருமயிலை குறவஞ்சி, திருமால் அழகர், வள்ளிமலை குறவஞ்சி, ராதா கா சியாம், குத்ராத், பாரிஜாதம், மற்றும் கிருஷ்ண லீலா உள்ளிட்ட நடன நாடகங்களை நடனமாடினார். சக்தி மாயா, பால பக்தன், சாந்த் ஏக்நாத் போன்ற இந்தி மற்றும் தமிழ் படங்களிலும் இவர் பாடி நடித்துள்ளார்.  
நான்கு வயதில், ராஜி நாராயண் வணிக ரீதியாக 'நீராமின்சாகுரா' (சங்கரபாரணம் ராகம் - இக்கானா தாளம்) எனற பாடலை பதிவு செய்தார். குழந்தைகளுக்கான கதை சொல்லும் பாடல்கள் மற்றும் சில நாடகங்களின் பதிவுகளையும் இவர் வெளியிட்டுள்ளார். அந்த சிறு வயதிலேயே, இவர் தனது தந்தை தயாரித்த திரைப்படங்களில் தனது சொந்த பாடல்களுக்கு நடிக்க ஆரம்பித்தார்.  
கடப்பை லட்சுமியம்மாள் நடத்திய நடன-நாடகங்கள் மற்றும் கொல்லாட்டா ஜோத்ராய் போன்ற விழாக்களில் பங்கேற்றார். தனது இந்து மாதர் லட்சுமி விலாச சபா என்பதின் மூலம், பெண்களுக்காக சிறப்பான நிகழ்ச்சிகளை நடத்துகிறார்.
# இராஜி நாராயண்

## இயற்றிய பாடல்கள்

ராஜி நாராயண் பரதநாட்டியத்திற்காக 200 க்கும் மேற்பட்ட பாடல்களை இயற்றியுள்ளார். அவற்றில் சிலவற்றை தனது நிருத்ய கீதமாலா (2 தொகுதிகள்) என்ற புத்தகத்தில் வெளியிட்டுள்ளார். சங்கீதா சரித்ர மாலா என்ற கர்நாடக இசையின் அடிப்படைகள் குறித்த புத்தகத்தையும் இவர் வெளியிட்டுள்ளார். மேலும் இவர், நாட்டிய சாஸ்திரத்தின் அடிப்படைகளை விளக்கும் புத்தகமான நாட்டிய சாஸ்திர மாலாவின் ஆசிரியரும் ஆவார்.
உள்நாட்டிலும் வெளிநாட்டிலும் நடனம் குறித்த விழாக்கள் மற்றும் மாநாடுகளில் பங்கேற்றுள்ளார். முன்னணி நிறுவனங்களால் வழங்கப்பட்ட பல கௌரவங்களைப் பெற்ற ராஜி நாராயண் பாரதநாட்டியத்தில் தனது பங்களிப்புக்காக சங்கீத நாடக அகாதமி தாகூர் விருதைப் பெற்றுள்ளார். இவர் இரண்டு தசாப்தங்களுக்கும் மேலாக மும்பை பல்கலைக்கழகத்தின் குழு உறுப்பினராகவும், நுண்கலை படிப்புகளில் இளங்கலை மற்றும் முதுகலை பட்டங்களுக்கான வெளிப்புற தேர்வாளராகவும் பணியாற்றினார். முனைவர் ஆராய்ச்சிக்கான ஆய்வறிக்கை ஆய்வாளராகவும் இருந்துள்ளார்.
# ஹஸ்னா பேகம்

**ஹஷ்னா பேகம்** (*Hasna Begum*) (பிறப்பு: பிப்ரவரி 24, 1935) ஒரு சமகால வங்கதேச தத்துவவாதி மற்றும் பெண்ணியவாதியாவார். தாக்கா பல்கலைக்கழகத்தில் தத்துவத் துறையில் பேராசிரியராகப் பணியாற்றி டிசம்பர் 2000-இல் ஓய்வு பெற்றார். இவர் தாக்கா பல்கலைக்கழகத்தில் தனது இளங்கலை (1968), முதுகலை (1969) பட்டங்களைப் பெற்றார். பின்னர், மோனாஷ் பல்கலைக்கழகத்தில் நெறிசார் தத்துவத்தில் முனைவர் பட்டம் (1978) பெற்றார். இவர் மூரின் நெறிமுறைகள், கோட்பாடு மற்றும் பயிற்சிகள் குறித்து ஆய்வு செய்து முனைவர் பட்டம் பெற்றார்.  
பேகம் ஒரு சிறந்த எழுத்தாளர். பல மரபுசார் தத்துவங்களை வங்காள மொழியில் மொழிபெயர்த்தார்.
# எகிப்தின் பத்தாம் வம்சம்

**எகிப்தின் பத்தாம் வம்சம்** (**Tenth Dynasty of Egypt**- **Dynasty X**) எகிப்தின் முதல் இடைநிலைக் காலத்தின் (கிமு 2181 - கிமு 2055) போது எகிப்தின் ஏழாம் வம்சம் முதல் துவக்க கால எகிப்தின் பதினொன்றாம் வம்சம் முடிய விளங்கிய வம்சங்களில் ஒன்றாகும். எகிப்தின் பத்தாம் வம்சத்தினர் கிமு 2130 முதல் கிமு 2040 முடிய 90 ஆண்டுகள் பண்டைய எகிப்தின் பெரும்பகுதிகளை ஆண்டனர்.
# எகிப்தின் பத்தாம் வம்சம்

## ஆட்சியாளர்கள்

எகிப்தின் ஒன்பதாம் வம்சத்தின் பார்வோன் நிறுவிய ஹெராக்கிலியோபோலிஸ் மக்னா எனும் புதிய தலைநகரத்தில் எகிப்தின் பத்தாம் வம்ச மன்னர்கள் தங்கள் ஆட்சியை நடத்தினார். இவ்வம்ச காலத்திலும் மேல் எகிப்து மற்றும் கீழ் எகிப்து ஒன்றிணைக்கப்படாது, சில உள்ளூர் வம்சத்தினர்கள் எகிப்தின் பகுதிகளை ஆண்டனர். இவ்வம்சத்தின் முக்கிய ஆட்சியாளர்களின் பெயர்கள் வருமாறு;
1. மெரிஹத்தோர்
1. எட்ட்டாம் நெபெர்கரே
1. மூன்றாம் வாக்கரே கெட்டி
1. மெரிகரே
# எகிப்தின் பத்தாம் வம்சம்

## பண்டைய எகிப்திய வம்சங்கள்

- பண்டைய எகிப்திய அரசமரபுகள்
# எகிப்தின் பத்தாம் வம்சம்

## பண்டைய எகிப்தின் வரலாற்றுக் கால வரிசை

- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு - கிமு 332– கிமு 305
- கிரேக்கர்களின் தாலமைக் பேரரசு - (கிமு 305 – கிமு 30)
# மெய்வழி சாலை ஆண்டவர்கள்

**மெய்வழி சாலை ஆண்டவர்கள்**, அல்லது 'மார்க்க நாதர்' அல்லது 'ஸ்ரீ வித்து நாயகம்' அல்லது 'பிரம்மோதய சாலை ஆண்டவர்கள்' அல்லது 'திருக் கயிலாய பரம்பரை தேவநாட்டு ஐயர் ஞானசித்த கல்கி அவதார மகாபுருஷோத்தமர் வேதவேதியர்க்கரசராகிய பிரம்மோதய மார்க்கநாத மெய்வழிச் சாலை ஆண்டவர்கள்' அல்லது 'அல்ஹாஜி ஞானபண்டித ஆஷிக்குர்ரசூல் வேத ராஜ மகரிஷி மார்க்கநாத ஆண்டகையார்' என்பவர் 'மறலி கைதீண்டா மெய்மதம்' என்னும் மதத்தையும், இந்திய அரசில் பதிவு பெற்ற 'மெய்வழிச் சபை' என்னும் ஞான சபா நிலையத்தையும், 'சத்தியதேவ பிரம்ம குலம்' என்னும் குலத்தையும், மெய்வழிச்சாலை என்னும் ஊரையும், மெய்க்கல்விக் கலாசாலை என்னும் தெய்வப்புலமைப் பாடசாலையையும் உற்பவித்த ஸ்தாபகர் ஆவார். மெய்வழிச்சாலை ஆண்டவர்கள் தமிழ்நாட்டில் திண்டுக்கல் மாவட்டத்தில் உள்ள மார்க்கம்பட்டி என்னும் சிற்றூரில் பதினெட்டாம் நூற்றாண்டில் பிறந்தவர்.
# மெய்வழி சாலை ஆண்டவர்கள்

## சாலை ஆண்டவர்களின் படைப்புக்கள்

### முத்தமிழில் 'இசைத் தமிழ்' வடிவ படைப்புக்கள்

- ஞான அகவல்
- ஞான முறையீடு
- குரு முறாதி
- தெய்வத்திருப் பாடல்களின் திரட்சி
- தோத்திரப் பாடல்கள்
- செயலுடைச் சமரசம்
- ஆதியோதயத் தலைப் பருவம்
- ஆதியோதயப் பருவம்
- மூலபண்டாரப் பருவம்
- சன்னதம் பெறு பருவம்
- ஜீவசிம்மாசனப் பருவம்
- மெய்விளைவு விராட் பருவம்
- உத்தியோவனப் பருவம்
# மெய்வழி சாலை ஆண்டவர்கள்

## சாலை ஆண்டவர்களின் படைப்புக்கள்

### முத்தமிழில் 'நாடகத் தமிழ்' வடிவ படைப்புக்கள்

- தெய்வத் தேடு கூடகம்
- வஸ்த்து துதி
- புராதனம் கூறுவது
- மெய்ப்பொருள் அடைக்கலப் பா
- இருடியர் சந்திப்பு
- குரமாது சந்திப்பு
- கோகுலர் சந்திப்பு
- துவாரபாலர் சந்திப்பு
- பஜனையர் சந்திப்பு
- முமூச்சுமார் சந்திப்பு
- கலைவல்லார் சந்திப்பு
- காயாபுரிக் கோட்டையர் சந்திப்பு
- தேடு கூடகரின் தீர்க்க தரிசனம்
# மெய்வழி சாலை ஆண்டவர்கள்

## சாலை ஆண்டவர்களின் படைப்புக்கள்

### முத்தமிழில் 'இயல் தமிழ்' வடிவ படைப்புக்கள்

- சாகாக்கலை கிரந்தம்
- மெய்க்கல்விக் கலாசாலை
- மதிப்பிலடங்கா மாணிக்கப் பரிசு
- சாலைத் தமிழ்
- மெய்வழிக் குபேர லக்ஷிய உச்சம்
- இராஜகெம்பீரப் பிரசங்கம்
- ஒன்றே குலம் ஒருவனே தேவன்
- மெய்வழியின் நித்திய முத்தி பாபனாச தரித்திரிய சங்கார மகிழ்ச்சிப் பத்திரம்
- சர்வமத மெய்வழிச் சபையும் இஸ்லாமும்
- மனுக்குலத்திற்கு மெய்வழியின் அருட்பரிசு
- சம்மத மனத்தினர்க்கான சத்திய யுகப் பரிசு
- முத்துநபி தங்கள் பெருந்தடம் (சர்வஜன ரஹ்மத்து)
- விசுவநாத உயிராணித் திருவசனம்
- அலீப் லாம் மீம் என்னும் முப்பொருள்க்கோல மெய்ம்மை விளக்கம்
- திருப்புத்தூர் கோட்டைச் சுவர் அருகில் நின்று செய்த பிரசங்கம்
- திருப்புத்தூர் அறுபத்து மூவர் மடத்துமுகப்பில் காலை இளநேரத்தில் பேசியபிரசங்கம்
- திருப்புத்தூர் அறுபத்துமூவர் மடத்திலே தங்கியிருந்தவர்களிடம் ஓர் இரவில் பேசிய பிரசங்கம்
- திருப்புத்தூர்வயிரவன் கோயில்முகப்பில்நின்று பேசிய பிரசங்கம்
- இறைவன் மதங்களை உண்டாக்கியது ஏன்?
- திருவல்லிக்கேணிப் பிரசங்கம்
# மெய்வழி சாலை ஆண்டவர்கள்

## சாலை ஆண்டவர்களின் படைப்புக்கள்

### மெய்வழி வேத வேதாந்த கிரந்தங்கள்

- ஆதிமெய் உதய பூரண வேதாந்தம்
- ஆதி மான்மியம்
- எமபடர் அடிபடு கோடாயிதக்கூர்
- எமபடர் அடிபடு திரு மெய்ஞ்ஞானக் கொரல்
- புராதன மாமறைகள் பிரம்மோதய மெய்வழி சாலை ஆண்டவர்களை குறிவைத்து ஊணியுள்ள தீர்க்க தரிசனங்கள்
- பதிமறைவுக்குப் பின் வெளியான ஆண்டவர்கள் திருவாக்கியத் தொகுப்புகள்
- எமனை அணுகவிடாது காக்கும் சத்திய பரிசுத்த வான்மதிக்கொரல்
- விஸ்வநாதத் திருஒலி வசனம்
- திருமெய்ஞான அருளமுதம்
- வானமுதம்
- தேவாமிர்த்தம்
- தில்லையமுதம்
- அமுதமொழி
# எகிப்தின் பதினொன்றாம் வம்சம்

**எகிப்தின் பதினொன்றாம் வம்சம்** (**Eleventh Dynasty Egypt**- **Dynasty XI**) (ஆட்சிக் காலம்:கிமு 2130 -கிமு 1991) எகிப்தின் முதல் இடைநிலைக் காலத்தில் (கிமு 2181 - கிமு 2055) பண்டைய எகிப்தை ஆண்ட நான்கு அரச வம்சங்களில் ஒன்றாகும். எகிப்தின் முதல் இடைநிலைக் காலத்தின் இறுதியில் துவங்கிய இந்த வம்சம், எகிப்தின் மத்தியகால இராச்சியத்திலும் விளங்கியது. இவ்வம்சத்தினர் எகிப்தை கிமு 2130 முதல் கிமு 1991 முடிய 139 ஆண்டுகள் ஆண்டது. இந்த வம்ச பார்வோன்களில் புகழ் பெற்றவர் இரண்டாம் மெண்டுகொதேப் ஆவார். இவர் எகிப்திற்கு தெற்கில் உள்ள பண்டு மற்றும் பண்டைய அண்மை கிழக்கின் போனீசியா நாடுகளை வென்று எகிப்துடன் இணைத்தவர். இவ்வமசத்தவர்களின் தலைநகரம் தீபை நகரம் ஆகும்.  
பார்வோன் வாகாந்த் காலத்திய கல்வெட்டில் பார்வோன் இரண்டாம் இன்டெப், பத்தாம் வம்ச மன்னர்களையும், அவர்களது தலைநகரம் **ஹெராக்கிலியோபோலிஸ் மக்னா**, சக்காரா மற்றும் **அபிதோஸ்** நகரங்களை வென்றார் எனக்க்குறித்துள்ளது.
# எகிப்தின் பதினொன்றாம் வம்சம்

## பதினொன்றாம் வம்ச ஆட்சியாளர்கள்

1. மூத்த இன்டெப்
1. முதலாம் மெண்டுகொதேப்
1. அரசி முதலாம் நெபெரு
1. முதலாம் இன்டெப்
1. இரண்டாம் இன்டெப்
1. மூன்றாம் இன்டெப்
1. இரண்டாம் மெண்டுகொதேப்
1. மூன்றாம் மெண்டுகொதேப்
1. நான்காம் மெண்டுகொதேப்
# எகிப்தின் பதினொன்றாம் வம்சம்

## பண்டைய எகிப்திய வம்சங்கள்

- பண்டைய எகிப்திய அரசமரபுகள்
# எகிப்தின் பதினொன்றாம் வம்சம்

## பண்டைய எகிப்தின் வரலாற்றுக் கால வரிசை

- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு - கிமு 332– கிமு 305
- கிரேக்கர்களின் தாலமைக் பேரரசு - (கிமு 305 – கிமு 30)
# சைரன் (தொலைக்காட்சி தொடர்)

**சைரன்** (Siren) என்பது அமெரிக்க நாட்டு கற்பனை பரபரப்பூட்டும் மர்மத் தொலைக்காட்சி நாடகத் தொடர் ஆகும். இந்த தொடர் 29 மார்ச் 2018 முதல் 28 மே 2020 ஆம் ஆண்டு வரை பிரிபார்ம் தொலைக்காட்சியில் மூன்று பருவங்களாக ஒளிபரப்பாகி, 36 அத்தியாயங்களுடன் நிறைவு பெற்றது. மைக்கேல் ஏ. லெவின் என்பவர் இசை அமைத்திருந்தார்.
# சைரன் (தொலைக்காட்சி தொடர்)

## கதை

### பருவம் 1

வாஷிங்டன் பகுதியில் உள்ள பிரிஸ்டல் கோவ் என்பது ஒரு கடலோர நகரம். இதனை புராணங்களில் கடற்கன்னிகளின் வீடு என அழைத்துள்ளனர். மீன் வலையில் ஒரு கடற்கன்னி சிக்கிக்கொள்கிறாள். அவள் குறித்த தகவல் அறிந்ததும் உள்ளூர் இராணுவம் அவளை கொண்டு சென்று ஆய்வு மேற்கொள்கிறது. இடையே மாட்டிக்கொண்ட கடற்கன்னியை தேடி அவளுடைய சகோதரி நிலப்பகுதிக்கு வருகிறார்.  
கடல் உயிரின ஆர்வலரான பென் (அலெக்ஸ் ரோ) மற்றும் மேடி (ஃபோலா எவன்ஸ்-அகிங்போலா) ஆகியோர் கடற்கன்னியின் சகோதரியை தேட உதவுகிறார்கள். இறுதியாக கடற்கன்னி சகோதரியை காண்கிறார்கள். இரு சகோதரிகளும் கடலுக்குள் சென்று விடுகிறார்கள்.  
ஒரு மாதங்களுக்குப் பிறகு கடற்கன்னி சகோதரிகள் மீண்டும் நிலப்பகுதிக்கு வந்து, பென் மற்றும் மேடியை சந்திக்கிறார்கள். தங்களுக்கு போதுமான உணவு கடலில் கிடைப்பதில்லை என முறையிடுகிறார்கள். பொய்யான ஒரு நிறுவனம் கடற்கன்னிகளின் உணவை அதிகளவு கொள்முதல் செய்வதை பென் கண்டறிகிறார். ஒரு ராணுவ அதிகாரியும், பென்னின் தந்தையும் இணைந்து கடற்கன்னிகளை பிடித்து ஆய்வே மேற்கொள்ள இவ்வாறு செய்வதை அறிகிறான்.  
மனிதர்கள் மேல் கோபம் கொண்ட கடற்கன்னிகளுக்கும், கடற்கன்னிகள் மேல் கோபம் கொண்ட மனிதர்களுக்கும் நடுவே நின்று பென் சமாதானம் செய்து வைக்கிறான்.
# சைரன் (தொலைக்காட்சி தொடர்)

## நடிகர்கள்

- அலெக்ஸ் ரோ
- எலைன் பவல்
- இயன் வெர்டூன்
- ரேனா ஓவன்
- ஃபோலா எவன்ஸ்-அகிங்போலா
- சிபோங்கிள் மலாம்போ
# ஆயிஷா (நடிகை)

**ஆயிஷா** என்பவர் தமிழ்நாட்டு தொலைக்காட்சி நடிகை ஆவார். இவர் தமிழ் மற்றும் தெலுங்கு மொழி தொலைக்காட்சி தொடர்களில் 2017 ஆம் ஆண்டு முதல் நடித்து வருகின்றார். 2வது ஜீ தமிழ் குடும்பம் விருதுகள் என்ற நிகழ்ச்சியில் சிறந்த நடிகைக்கான விருதை வென்றுள்ளார் என்பது குறிப்பிடத்தக்கது.
# ஆயிஷா (நடிகை)

## ஆரம்ப வாழ்க்கை

இவர் ஜூன் 06, 1993 ஆம் ஆண்டு கேரளா மாநிலம் காசர்கோடு மாவட்டத்தில் பிறந்தார். காசர்கோடு அம்பேத்கர் வித்யானிகேதன் ஆங்கில நடுத்தர மேல்நிலைப்பள்ளியில் இடைநிலைக் கல்வியை முடித்தார். சென்னை எம்ஓபி வைஷ்ணவ் மகளிர் கல்லூரியில் இளங்கலை பட்டம் பெற்றார்.
# ஆயிஷா (நடிகை)

## நடிப்புத்துறையில்

இவர் விஜய் தொலைக்காட்சியில் ஒளிபரப்பான **பொன்மகள் வந்தாள்** தொடரில் அறிமுகம் ஆனார். அதனைத் தொடர்ந்து சன் தொலைக்காட்சியில் மாயா என்னும் தொடரில் நடித்தார். தற்போது ஜீ தமிழ்தொலைக்காட்சியில் சத்யா 2 என்னும் தொலைக்காட்சித் தொடரில் நடித்து வருகிறார்.
# ஆயிஷா (நடிகை)

## நடிப்புத்துறையில்

### தொலைக்காட்சி

**-
! ஆண்டு
! தொடர்
! கதாபாத்திரம்
! அலைவரிசை**  
| 2017 | ரெடி ஸ்டெடி போ | போட்டியாளர் (1 அத்தியாயம்) | விஜய் தொலைக்காட்சி |
| --- | --- | --- | --- |
| 2018 | பொன்மகள் வந்தாள் | ரோகினி | விஜய் தொலைக்காட்சி |
| 2018 | மாயா | தர்சினி | சன் தொலைக்காட்சி |
| 2019–2021 | சத்யா | சத்யா | ஜீ தமிழ் |
| 2019–2020 | சாவித்ரம்மா காரி அப்பாய் | நந்தினி | ஸ்டார் மா |
# ஆயிஷா (நடிகை)

## விருதுகள் மற்றும் பரிந்துரைகள்

| ஆண்டு | விருது | பரிந்துரை | பெறுநர் | தொடர் | முடிவு |
| --- | --- | --- | --- | --- | --- |
| 2019 | 2வது ஜீ தமிழ் குடும்பம் விருதுகள் | சிறந்த நடிகை | ஆயிஷா | சத்யா |  |
| சிறந்த ஜோடி | விஷ்ணு & ஆயிஷா | சத்யா |  |  |  |
# நிலிமா இப்ராஹிம்

நிலிமா இப்ராஹிம் ( வங்காள மொழி:নীলিমা ইব্রাহীম) (11 அக்டோபர் 1921 – 18 ஜூன் 2002) பங்களாதேச கல்வியாளார், இலக்கியவாதி மற்றும் சமூக சேவகரும் ஆவார்.பங்களா இலக்கிய பங்களிப்புகளின் மூலம் அவர் நன்கு அறியப்பட்டவர்.  
1971 ஆம் ஆண்டு பங்களாதேச விடுதலைப் போரில் பாலியல் பலாத்காரம் செய்யப்பட்ட மற்றும் சித்திரவதை செய்யப்பட்ட பெண்களை பற்றி தனது அமீ பிரங்கனா போல்ச்சி (Ami Birangana Bolchi) என்ற புத்தகத்தில் சித்தரித்ததின் மூலம் மேலும் நன்கு அறியப்பட்டார்.  
பங்களாதேஷ் அரசாங்கத்தால் பங்களா இலக்கியத்திற்கான பங்களிப்புகளுக்காக 1969 ல் பங்களா அகாடமி இலக்கிய விருது பெற்றார். 1996 ல் பேகம் ரோக்கியா பதக் (Begum Rokeya Padak ) விருதும், 2000 ம் ஆண்டு எகுசே பதக் (একুশে পদক) விருதும் பெற்றார்.
# விக்கிப்பீடியா:Statistics/weekly/8-Mar-2020
| 337 | 2409:4072:108:1BB6:0:0:DD4:E8A1 | 0 | 1 | 0 | 0 | 0 | 0 | 0 | 1 | 0 |  |
| 338 | Sathyanarayana naidu | 0 | 1 | 0 | 0 | 0 | 0 | 0 | 1 | 0 |  |
| 339 | Kottalam | 0 | 1 | 0 | 0 | 0 | 0 | 0 | 1 | 4 | } |
# கிரிஜா தேவி

**கிரிஜா தேவி (Girija Devi)** (பிறப்பு: 1929 மே 8 - இறப்பு: 2017 அக்டோபர் 24) வாரணாசி மற்றும் செனியா கரானாக்களின் இந்திய பாரம்பரிய பாடகர் ஆவார். இவர் பாரம்பரிய இசை மற்றும் மெல்லிசை நிகழ்ச்சிகளை நிகழ்த்தினார். மேலும் தும்ரியின் சுயவிவரத்தை உயர்த்த உதவினார். இவர் 2017 அக்டோபர் 24 அன்று இறந்தார்.
# கிரிஜா தேவி

## ஆரம்ப கால வாழ்க்கை

கிரிஜா தேவி 1929 மே 8 ஆம் தேதி வாரணாசியில் ஜமீன்தாரான ராம்தியோ ராய் என்பவருக்கு பிறந்தார். இவரது தந்தை ஆர்மோனியம் வாசிப்பவராகவும், இசையை கற்றுக் கொடுப்பவராகவும் இருந்தார். கிரிஜா தேவி தனது ஐந்து வயதில் தொடங்கி பாடகர் மற்றும் சாரங்கி இசைக்கலைஞர் சர்ஜு பிரசாத் மிஸ்ராவிடம் கியால் மற்றும் தப்பா பாடுவதில் பயிற்சி மேற்கொண்டார். பின்னர், இவர் தனது ஒன்பதாவது வயதில் *யாத் ரஹே* என்ற திரைப்படத்தில் நடித்தார். மேலும்,சந்த் மிஸ்ராவின் கீழ் பலவிதமான பாணிகளில் தனது பயிற்சினைத் தொடர்ந்தார்.
# கிரிஜா தேவி

## தொழில்

கிரிஜா தேவி 1949ஆம் ஆண்டில் அலகாபாத், அகில இந்திய வானொலியில் அறிமுகமானார். ஒரு தொழிலதிபரை மணந்த கொண்டதினால் தனது தாய் மற்றும் பாட்டியின் எதிர்ப்பை எதிர்கொண்டார். அந்த காலகட்டத்தில் ஏனெனில் எந்தவொரு உயர் வர்க்கப் பெண்ணும் பகிரங்கமாக பொது வெளியில் நிகழ்ச்சிகளை நிகழ்த்தக்கூடாது என்று பாரம்பரியமாக நம்பப்பட்டது. கிரிஜா தேவி மற்றவர்களுக்காக தனிப்பட்ட முறையில் நிகழ்ச்சிகளை நிகழ்த்துவதில்லை என்று ஒப்புக் கொண்டார். ஆனால் 1951இல் பீகாரில் தனது முதல் பொது இசை நிகழ்ச்சியை வழங்கினார். சந்த் மிஸ்ரா 1960களின் முற்பகுதியில் இறக்கும் வரை அவரிடம் பயிற்சியில் ஈடுபட்டிருந்தார். 1980களில் கொல்கத்தாவில் உள்ள ஐ.டி.சி இசை ஆராய்ச்சி அகாதமியின் ஆசிரிய உறுப்பினராகவும், 1990களின் முற்பகுதியில் பனாரசு இந்து பல்கலைக்கழகத்தின் ஆசிரிய உறுப்பினராகவும் பணியாற்றினார். மேலும் இவரது இசை பாரம்பரியத்தை பாதுகாக்க பல மாணவர்களுக்கு கற்பிக்கவும் செய்தார். கிரிஜா தேவி அடிக்கடி சுற்றுப்பயணம் செய்து 2009 வரை தொடர்ந்து தனது இசை நிகழ்ச்சிகளை நிகழ்த்தினார்.  
கிரிஜா தேவி பனாரசு கரானா பாணியில் பாடி, பொதுவான பாரம்பரிய பூராபி ஆங் தும்ரி பாணியை நிகழ்த்தினார். மேலும், அதன் நிலையை உயர்த்தவும் இவர் உதவினார். *கஜ்ரி*, *சைட்டி* மற்றும் *ஹோலி* ஆகிய பாரம்பரிய வகைகள் இவரது தொகுப்பில் உள்ளடங்கியது, மேலும், இவர் கியால், இந்திய நாட்டுப்புற இசை மற்றும் தப்பா ஆகியவற்றையும் பாடினார். நியூ க்ரோவ் அகராதி இசை மற்றும் இசைக்கலைஞர்கள் என்ற அமைப்பு ஒருமுறை இவரது பாரம்பரிய வகைப் பாடல்களை பீகார் மற்றும் கிழக்கு உத்தரப்பிரதேச பாடல்களின் பிராந்திய பண்புகளுடன் இணைத்தது என்று கூறியது.
# கிரிஜா தேவி

## விருதுகள்

1972இல் இந்திய அரசு இவருக்குபத்மசிறீ விருது வழங்கி கௌரவித்தது. அதனைத் தொடர்ந்து 1989இல் பத்ம பூசண் விருது , 2016இல்பத்ம விபூசண் ஆகிய கௌரவங்களை வழங்கி இவரை கௌரவித்தது. 1977இல் சங்கீத நாடக அகாதமி விருதும் பின்னர், சங்கீத நாடக அகாதமி கூட்டாளர் கௌரவமும் இவருக்கு வழங்கப்பட்டது. மேலும் 2012இல் மகா சங்கீத் சம்மன் விருது , டோவர் லேன் இசை மாநாட்டில் 'இசை சம்மன் விருது', ஜிமா விருதுகள் 2012 (வாழ்நாள் சாதனை) மற்றும் தனரிரி புரசுகார் போன்ற பட்டங்களும் இவர் பெற்றுள்ளார்.
# வங்காளதேசத்தில் பெண்ணியம்

**வங்கதேசத்தில் பெண்ணியம்** என்பது சமூக மற்றும் அரசியல் மாற்றத்தின் மூலம் சம உரிமைகளை நாடுகிறது.வங்கதேச அரசியலமைப்பின் 28 வது பிரிவு "நாட்டிலும் பொது வாழ்விலும் உள்ள அனைத்து துறைகளிலும் ஆணும் பெண்ணும் சமமான உரிமை உடையோர்" என்று கூறுகிறது.
# வங்காளதேசத்தில் பெண்ணியம்

## பங்களாதேச பெண்ணியவாதிகள்

- பேகம் ரோக்கியா - ஒரு குறிப்பிடத்தக்க முஸ்லீம் பெண்ணியவாதி.
- காமினி ராய் - பிரித்தானிய இந்தியாவின் முதல் பட்டதாரிப் பெண்மணி என்ற பெருமைக்குரியவர்.
- நுருன் நஹர் ஃபைசன்னேசா - வங்கதேச பெண்ணிய இயக்கத்தின் தலைவர்
- சுல்தானா கமால் - ஒரு வழக்கறிஞர் மற்றும் மனித உரிமை ஆர்வலர். ஐன் ஓ சாலிஷ் கேந்த்ரா என்ற சமூக உரிமைகளுக்கான ஒரு அமைப்புக்கான நிர்வாக இயக்குநராகப் பணியாற்றுகிறார்.
- தஸ்லிமா நசுரீன் - ஒரு பெண்ணியவாதி. மத விமர்சகர்.
- செயதா ரசியா ஃபைஸ் - வங்கதேசத்தின் முதல் நாடாளுமன்ற உறுப்பினராக தேர்வானவர்.
- ஹஸ்னா பேகம் - வங்கதேச சமகால பெண்ணியவாதி மற்றும் சமகால தத்துவவாதி ஆவார். பல்கலைக்கழக மானியக் குழு அளித்த ரோக்கியா நாற்காலி என்னும் பெருமைமிகு பொறுப்பை வகித்தார்.
- ரோக்கெயா ரஹ்மான் கபீர் (Rokeya Rahman Kabeer) - ஒரு பெண் விடுதலை செயற்பாட்டாளர்.
- மசுதா கதுன் (Masuda Khatun) - ஒரு முன்னோடி பெண்ணியவாதியாக இருந்தார். காஜி நஸ்ருல் இஸ்லாமால் நெருப்புப் பாம்பு என புனைப்பெயரிட்டு அழைக்கப்பட்டவர்.
- ஷஹேதா முஸ்தாஃபிஸ் - வங்கதேசத்தின் முதல் இரண்டு பெண் அமைப்பாளர்களில் ஒருவர்.
# வங்காளதேசத்தில் பெண்ணியம்

## அமைப்புகள்

- தாக்கா மகளிர் சங்கம்
# வங்காளதேசத்தில் பெண்ணியம்

## இவற்றையும் காண்க

- பேகம் ரோக்கியா
- காமினி ராய்
- நுருன் நஹர் ஃபைசன்னேசா
- சுல்தானா கமல்
- தஸ்லிமா நசுரீன்
- செயதா ரசியா ஃபைஸ்
- ஹஸ்னா பேகம்
- ரோக்கெயா ரஹ்மான் கபீர்
- மசுதா கதுன்
- ஷஹேதா முஸ்தாஃபிஸ்
- தாக்கா மகளிர் சங்கம்
- இந்து சமயத்தில் பெண்கள்
- இஸ்லாத்தில் பெண்கள்
# சாரா டிரிம்பின்

**சாரா டிரிம்பின்** *(Sarah Trimpin)* சுவிட்சர்லாந்து நாட்டிலுள்ள வேய்ன் மாநில பல்கலைக்கழகத்தில் பணிபுரியும் வேதியியலாளர் மற்றும் பேராசிரியர் ஆவார். இவரது ஆராய்ச்சி ஆர்வங்கள் பொருண்மை நிறமாலையியல் அயனியாக்கம் தொடர்பான ஆய்வுகளை மையமாகக் கொண்டிருந்தன. இதன் தொடர்ச்சியாக எம்.எசு.சொலுயுசன்சு , எல்.எல்.சி என்ற நிறுவனம் ஒன்று உருவானது. மேம்பட்ட அயனியாக்க முறைகளை தொழிற்சாலைகளுக்கு கொண்டு வருவதை இந்நிறுவனம் தன்னுடைய நோக்கமாகக் கொண்டிருந்தது. இவரது பணியை 2019 ஆம் ஆண்டு அமெரிக்க பொருண்மை நிறமாலையியல் சமூகம் பீமன் பதக்கம் வழங்கி அங்கீகரித்துள்ளது.  
டிரிம்பின் 1999 ஆம் ஆண்டு செருமனியிலுள்ள கான்சுடான்சு பல்கலைக்கழகத்தில் பட்டப்படிப்பும் 2002 ஆம் ஆண்டு மைன்சு நகரத்திலுள்ள பாலிமர் ஆராய்ச்சிக்கான மேக்சு பிளாங்க் நிறுவனத்தில் முனைவர் பட்டமும் பெற்றார். அமெரிக்காவின் ஒரிகான் மாநில பல்கலைக்கழகம் மற்றும் இந்தியானா பல்கலைக்கழகத்தில் முனைவர் பட்ட மேறபடிப்பை முடித்த பிறகு, 2008 ஆம் ஆண்டில் வேய்ன் மாநிலப் பல்கலைக்கழகத்தில் ஆசிரியராகப் பணியில் சேர்ந்தார்.
# ஹுஸ்னா பானு கானம்

ஹுஸ்னா பானு கானம் (18 பிப்ரவரி 1922 - 30 மே 2006) ஒரு பங்களாதேச கல்வியாளர், எழுத்தாளர் மற்றும் நஸ்ருல் பாடகர் ஆவார். அவர் பெங்காலி முஸ்லீம் பெண்கள் பத்திரிகையாளரின் முன்னோடியாக இருந்தார். 1999 ஆம் ஆண்டில், இசைத்துறையில் அவர் செய்த பங்களிப்புக்காக ஏகுஷே பதக் (একুশে পদক)
விருதை பெற்றார், மேலும் 2004 ஆம் ஆண்டில், பங்களாதேஷ் அரசாங்கத்தால் பெண்களின் சமூக-பொருளாதார வளர்ச்சியில் அவர் செய்த பங்களிப்புக்காக பேகம் ரோக்கியா பதக்கத்தைப் (বেগম রোকেয়া পদক) பெற்றார்.
# வார்ப்புரு:Series overview/doc

## Usage

The purpose of this template is to easily add a series overview table (as per WP:TVOVERVIEW) for television series' that require it, in either a simple format (i.e. just episodes and dates) or with extra information (e.g. networks, ratings, etc).
# வார்ப்புரு:Series overview/doc

## Syntax and examples

### Basic example

<pre></pre>
# வார்ப்புரு:Series overview/doc

## Syntax and examples

### Alternate link text with caption and raw link text

<pre></pre>
# வார்ப்புரு:Series overview/doc

## Syntax and examples

### Series/Season & "dd mmm yyyy" dates

The top- cell displays either Series or Season, determined if the parameter of the first template is set. If it is included (<code>|df=y</code>), the cell will display Series, otherwise the cell will display Season. This can be overridden by setting either or to custom text.  
<pre></pre>
# வார்ப்புரு:Series overview/doc

## Syntax and examples

### Split season

<pre></pre>  
*And with the <code>|episodes</code> parameter set to "hide".*
# வார்ப்புரு:Series overview/doc

## Syntax and examples

### Specials

<pre></pre>  
*And with the <code>|episodes</code> parameter removed and the link text changed.*
# வார்ப்புரு:Series overview/doc

## Syntax and examples

### Special first, followed by season one

<pre></pre>
# வார்ப்புரு:Series overview/doc

## Syntax and examples

### Extra information

<pre></pre>
# வார்ப்புரு:Series overview/doc

## Syntax and examples

### Multiple networks

<pre></pre>
# வார்ப்புரு:Series overview/doc

## Syntax and examples

### Auxiliary columns

<pre></pre>
# வார்ப்புரு:Series overview/doc

## Syntax and examples

### Released

<pre></pre>  
*End dates omitted with the <code>|allreleased</code> parameter set.*
# வார்ப்புரு:Series overview/doc

## Syntax and examples

### Multi-series franchise

<pre></pre>
# வார்ப்புரு:Series overview/doc

## Parameters

**Key for alternate rows:**  
<small> = Parameter available for split seasons as {parameter}* and {parameter}*{A-Z}</small>  
<small> = Parameter available for split seasons only as {parameter}*{A-Z}</small>  
<small> = Parameter available for specials as {parameter}*S or {parameter}*S{A-Z}</small>  
| Optional |
| --- |
<nowiki />* indicates any number that is a positive integer, starting from one for regular/split seasons, and zero for specials.  
<includeonly></includeonly>
# Module:Series overview
# ஃபாஸ்ல் லோஹானி

**ஃபாஸ்ல் லோஹானி** (Fazle Lohani) (12 மார்ச் 1929 - 30 அக்டோபர் 1985) ஒரு வங்களாதேச பத்திரிகையாளர், தொலைக்காட்சி தொகுப்பாளர், பாடலாசிரியர் மற்றும் திரைப்படத் தயாரிப்பாளர் ஆவார். 1977 முதல் 1985 வரை வங்களாதேச தொலைக்காட்சியில் ஒளிபரப்பப்பட்ட ஜோடி கிச்சு மோன் நா கோரென் (Jodi Kichu Mone Na Koren) என்ற பிரபல வங்காள மொழி தொலைக்காட்சி நிகழ்ச்சியால் அவர் மிகவும் பிரபலமானவர்.
# ஃபாஸ்ல் லோஹானி

## ஆரம்ப கால வாழ்க்கை

லோகானி பிரித்தானிய இந்தியாவின் அப்போதைய வங்காளதேசத்தில் சிராஜ்கஞ்ச் மாவட்டத்தில் உள்ள கவுலியா கிராமத்தில் பிறந்தார். இவரது சகோதரர் ஃபதே லோகானியும் ஒரு குறிப்பிடத்தக்க தொலைக்காட்சி பிரபலம் ஆவார். இவரது சகோதரி ஹுஸ்னா பானு கானம் ஒரு கல்வியாளர் மற்றும் நஸ்ருல் சங்கீத் பாடகர் ஆவார்.
# குட்டிக் கடற்கன்னி

**குட்டிக் கடற்கன்னி** (*The Little Mermaid*, டேனிய மொழி: *Den lille havfrue*) என்பது டேனிஷ் எழுத்தாளர் ஹான்ஸ் கிறிஸ்டியன் ஆண்டர்சன் எழுதிய கதையாகும். இந்தக் கதை ஒரு இளம் கடற்கன்னியினைப் பற்றியதாகும். குழந்தைகளுக்கான விசித்திரக் கதைகளின் தொகுப்பின் ஒரு பகுதியாக இந்த கதை முதன்முதலில் 1837 இல் வெளியிடப்பட்டது.
# குட்டிக் கடற்கன்னி

## கதை சுருக்கம்

ஒரு இளம் கடற்கன்னி கடலில் மேற்பரப்பிற்குள் உலாவும் போது இளவரசன் ஒருவனைக் கண்டு காதல் கொள்கிறாள். அவனுக்காக மனித உருவம் பெற முயற்சி செய்து வெற்றி காண்கிறாள்.
# குட்டிக் கடற்கன்னி

## நினைவுச்சிலை

இந்தக் கதையின் நினைவாக கோப்பென்ஹேகன் துறைமுகத்தில் பாறையின் மீது கடற்கன்னி அமர்ந்திருப்பது போன்ற சிலை அமைக்கப்பட்டிருக்கிறது.
# குட்டிக் கடற்கன்னி

## வெளியீடு

"தி லிட்டில் மெர்மெய்ட்" கதை 1836 இல் எழுதப்பட்டது. ஏப்ரல் 7, 1837 அன்று டென்மார்க்கின் கோபனாவன் எனுமிடத்தில் சி. ஏ. ரீட்ஸல் என்பவரால் பேரி டெயில்ஸ் டோல்ட் பார் சில்ரலன் (Fairy Tales Told for Children) புத்தகத்தின் முதல் தொகுப்பில் வெளியிடப்பட்டது.
# ஷஹேதா முஸ்தாஃபிஸ்

**ஷஹேதா முஸ்தாஃபிஸ்** (Shaheda Mustafiz) பங்களாதேசத்தின் முதல் பெண் மென்பொருள் கட்டமைப்பாளர்.
# ஷஹேதா முஸ்தாஃபிஸ்

## வாழ்க்கைக் குறிப்பு

ஷஹேதா முஸ்தாஃபிஸ் பொருளாதாரம் படித்த மாணவி.  
பொருளாதாரத்தில் தனது படிப்பை முடித்த பின்னர், அமெரிக்காவின் என்.சி.ஆர் நிறுவனத்தில் மென்பொருள் கட்டமைப்பு குறித்த பயிற்சி பெற்றார்.  
அவர் 1976 ஆம் ஆண்டில் நிறுவனத்தின் பங்களாதேச கிளையில் கணிணி அமைப்பு மேலாளராக ஆனார்.
அவர் லீட்ஸ் என்ற நிறுவனத்திலும் பணியாற்றியுள்ளார்.
அவர் 1998 இல் ப்ரோபிடி சிஸ்டம்ஸ் லிமிடெட் நிர்வாக இயக்குனராகிவிட்டார்.  
கனடாவின் 20-20 டெக்னாலஜிஸ் இன்கார்பரேட்டட் நிறுவனத்தின் பங்களாதேஷ் கிளையின் நிர்வாக இயக்குநராகவும், அமெரிக்காவின் இ-டெக்லொஜிக்ஸ் இன்கார்பரேட்டட் நிறுவனத்தின் பங்களாதேச கிளையின் நிர்வாக துணைத் தலைவராகவும் பணியாற்றியுள்ளார்.
தவிர, அவர் பெண்கள் மற்றும் குழந்தைகளுக்காக கணினி பயிற்சி நிறுவனத்தை நடத்தி வருகிறார், மேலும் அவரது அடுத்த தலைமுறையின் மென்பொருள் நிறுவனத்தின் ஆலோசகராகவும் பணிபுரிகிறார்.
# நுருன் நஹர் ஃபைசன்னேசா

நூருன் நஹர் ஃபைசன்னேசா (Nurun Nahar Faizannesa) (21 மே 1932 - 31 மார்ச்சு 2004) ஒரு பங்களாதேசத்திய பெண்ணியவாதி மற்றும் சமூக ஆர்வலராக இருந்தவர். பங்களாதேசத்தின் தேசிய ஊதிய ஆணையம் மற்றும் டாக்கா பல்கலைக்கழகத்தில் பெண்கள் கூட்டமைப்பில் உறுப்பினராக தேர்வு செய்யப்பட்ட முதல் பெண்.
# செயதா ரசியா ஃபைஸ்

செயதா ரசியா ஃபைஸ் (Syeda Razia Faiz)nbsp; (18 ஏப்ரல் 1936 - 15 நவம்பர் 2013) ஒரு பங்களாதேச அரசியல்வாதி. அவர் 1960 களில் பாகிஸ்தான் தேசிய சட்டமன்ற உறுப்பினராக பணியாற்றினார். 1979 ஆம் ஆண்டில், பங்களாதேச நாடாளுமன்றமான ஜதியா சங்கத்தின் (Jatiya Sangsad) உறுப்பினராக தேர்ந்தெடுக்கப்பட்ட முதல் பெண்மணி என்ற பெருமையை பெற்றார்.
# காங்கிரசு சனநாயகப் பேரவை

**காங்கிரசு சனநாயகப் பேரவை** (*Congress Jananayaka Peravai*, ஆங்கிலம்:*Congress Democratic Front*) இந்தியாவின், தமிழ்நாட்டில் செயல்பட்ட ஒரு அரசியல் கட்சியாகும். இக்கட்சியை ப. சிதம்பரம் 2001 ஆம் ஆண்டு நிறுவினார். 1996 ஆம் ஆண்டு நடந்த சட்டமன்றத் தேர்தலில், அதிமுக - காங்கிரசு கூட்டணியை எதிர்த்து, தமிழ்நாடு மாநில காங்கிரசு தலைவர்களான ஜி. கே. மூப்பனார் அவரது நண்பர் ப. சிதம்பரம் ஆகியோர் இணைந்து தமிழ் மாநில காங்கிரசு என்ற கட்சியை உருவாக்கினார்கள். பின்பு அவ்வாண்டு நடந்த தமிழக சட்டமன்ற தேர்தலில் திமுகவுடன் தமாகா கூட்டணி ஆதரவுடன் பெரும்பாலான இடங்களில் வெற்றி பெற்றது. ஆனால் அடுத்து நடந்த 2001 ஆம் ஆண்டு சட்டமன்றத் தேர்தலில், தமிழ் மாநில காங்கிரசு - அதிமுகவுடன் கூட்டணி வைத்து கொண்டதால், அதிலிருந்து விலகிய முன்னாள் மத்திய நிதியமைச்சர் ப. சிதம்பரம், **தமாகா சனநாயக பேரவை** என்ற கட்சியை 2001 ஆம் ஆண்டு தொடங்கினார். பின் அவ்வாண்டு நடைபெற்ற சட்டமன்றத் தேர்தலில் எதிர்கட்சியான திமுக அங்கம் வகித்திருந்த பாரதிய ஜனதா கட்சியின் தலைமையிலான தேஜகூ கூட்டணியில் இடம் பெற்று இருந்தது. மூப்பனாரின் மறைவுக்குப் பின் காங்கிரஸ் ஜனநாயக பேரவை என பெயர் மாற்றப்பட்டது.  
2004 ஆம் ஆண்டு நடந்த மக்களவைத் தேர்தலில், ப. சிதம்பரம், சிவகங்கை தொகுதியிலிருந்து, இந்திய தேசிய காங்கிரசு வேட்பாளராக போட்டியிட்டு, 4,00,393 வாக்குகள் (60,01%) பெற்று வெற்றி பெற்றார்.  
நவம்பர் 25, 2004 அன்று இக்கட்சியானது, இந்திய தேசிய காங்கிரசுடன் இணைந்தது. இந்த இணைப்பு குறித்த விவாதங்கள், நீண்ட காலமாக நடந்தன. ஆனால் இந்த இணைப்பை, தமிழக காங்கிரசு தலைமையால் எதிர்க்கப்பட்டது. இறுதியில் இந்த இணைப்பு தேசிய காங்கிரசு தலைமையால் நிகழ்த்தப்பட்டது.
# கரடி கதைகள்

**கரடி கதைகள் (Karadi Tales),** என்பது இந்தியாவின் சென்னையை தளமாகக் கொண்ட ஒரு சுயாதீனமான குழந்தைகள் விரும்பும் நூல்களை வெளியிடும் ஒரு பதிப்பகத்தின் பெயராகும். இது முதன்மையாக பட புத்தகங்கள் மற்றும் ஒலி புத்தகங்களில் கவனம் செலுத்துகிறது. குழந்தைகள் வெளியீட்டு உலகில் இந்திய கலாச்சாரத்திற்கான ஒரு இடத்தை உருவாக்கும் நோக்கத்துடன் இது 1996 இல் தொடங்கப்பட்டது. எழுத்தாளர்கள், கல்வியாளர்கள் மற்றும் இசைக்கலைஞர்கள் ஆகியோர் ஒரு குழுவாகச் செயல்பட்டு இதனை உருவாக்கினார்கள். இது, அறிமுகப்படுத்தப்பட்டதிலிருந்து, கரடி கதைகள் தலைப்புகள் தொடர்ந்து இந்தியாவில் அதிகம் விற்பனையாகும் வெளியீடுகளில் ஒன்றாக உள்ளது. பல தலைப்புகள் 100,000 க்கும் மேற்பட்ட பிரதிகள் விற்றுள்ளன. பெரும்பாலான தலைப்புகள் 20,000 பிரதிகள் கடந்துவிட்டன. ஒலி புத்தகங்கள், பிரபலங்களின் பட்டியலால் விவரிக்கப்பட்டு, பாரம்பரிய இந்திய ராகங்களில் அமைக்கப்பட்டன. இவை பயிற்சி பெற்ற இசைக்கலைஞர்களால் நிகழ்த்தப்படுகின்றன.  
2010 இல், கரடி பாதை கல்வி நிறுவனம் நிறுவப்பட்டது. இது கரடி கதைகளின் ஒரு பகுதியாக செயல்படுகிறது.
# கரடி கதைகள்

## கருத்து

ஒரு கரடி, அதன் வாழ்க்கையிலிருந்து கதைகளைச் சொல்வது போல இதன் உள்ளடக்கங்கள் இருக்கின்றது.  
கரடி ஒலி புத்தகத்தில், கரடியின் முதல் குரலாக, பாராட்டப்பட்ட இந்திய நடிகர் நசீருதீன் ஷா அவர்களால் மேற்கொள்ளப்பட்டது.
# கரடி கதைகள்

## தொடர்கள்

### பட புத்தகங்கள்

குழந்தைகளுக்கான கரடி கதைகள் பட புத்தகங்கள், பாலினம், சுற்றுச்சூழல் பற்றிய கதைகள், விலங்குகளின் கதைகள், இந்திய நாட்டுப்புறக் கதைகள், கருணை பற்றிய கதைகள் மற்றும் எண்ணுதல், வண்ணங்கள் மற்றும் வடிவங்கள் பற்றிய கருத்து புத்தகங்கள் போன்ற பல்வேறு தலைப்புகளை உள்ளடக்கியது.  
திறமையான எழுத்தாளர்களால் எழுதப்பட்ட இக்கதைகள், வார்லி, கோண்ட் மற்றும் மதுபானி போன்ற இந்திய நாட்டுப்புற கலைகள் உட்பட பல்வேறு பாணிகளில் வண்ணமயமான எடுத்துக்காட்டுகளைக் கொண்டுள்ளது.
# கரடி கதைகள்

## தொடர்கள்

### பட புத்தகங்கள்

#### நாட்டுப்புற கதைகள்

இந்தத் தொடரில் இந்தியாவின் பல்வேறு பகுதிகளிலிருந்தும் நாட்டுப்புறக் கதைகள் இடம்பெற்றுள்ளன. பிராந்தியத்தின் விளக்கப்படங்கள் மற்றும் இசை பிரதிநிதிகளுடன், இந்த கதைகள் இந்தியாவின் பல்வேறு பகுதிகளின் முழுமையான கலாச்சார அனுபவத்தை உருவாக்குகின்றன. ராஜஸ்தான், தமிழ்நாடு, மேற்கு வங்காளம் மற்றும் பீகார் ஆகிய நாடுகளிலிருந்து இந்தத் தொடரின் ஆரம்ப நான்கு நாட்டுப்புறக் கதைகள் உஷா உதுப் அவர்களால் விவரிக்கப் பட்டன. இந்த நிறுவனத்தின், சூத்திரதாரர் மற்றும் கதைசொல்லி களம், தற்போது நந்திதா தாஸால் கையகப்படுத்தப்பட்டுள்ளது.
# கரடி கதைகள்

## தொடர்கள்

### ஒலி புத்தகங்கள்

#### கரடி கதைகள் புராணம்

கரடி கதைகள், தெய்வங்கள் மற்றும் அரக்கர்கள், மன்னர்கள் மற்றும் இராணிகளின் உலகத்தை உயிர்ப்பிக்கிறது. இந்திய புராணங்களின் கதைகள், விருது வென்ற மற்றும் புகழ்பெற்ற திரைப்பட, நாடக ஆளுமை கிரிஷ் கர்னாட், என்பவரால் ஒன்றாக பிணைக்கப்பட்டுள்ளது. இதில், இவர், கரடி மற்றும் சூத்திரதார் வேடத்தில் நடித்துள்ளார். திரைக்கதை, பாடல் மற்றும் இயக்கம் சோபா விஸ்வநாத் செய்துள்ளார். குழந்தைகளை கலையுடன் தொடர்புகொள்வதற்காக தோட்டா தரணி தனது தனித்துவமான பாணியைச் செய்துள்ளார். கலையைப் போலவே, இசையும் குழந்தைத்தனமான பாடல்கள் வடிவமைப்பிலிருந்து விலகி இந்திய அழகியலை ஒருங்கிணைக்கிறது. பாராட்டப்பட்ட குழுவாக விளங்கும், 'திரி பிரதர்ஸ் & எ வயலின்' குழு, ஒலி புத்தகங்களுக்கான பாடல்களையும் பின்னணி இசையையும் உருவாக்கியுள்ளது.
# கரடி கதைகள்

## மொழிபெயர்ப்பு உரிமைகள்

கரடி கதைகள் பட புத்தகங்கள் உலகெங்கிலும் மொழிபெயர்ப்பு உரிமைகளை விற்றுள்ளன, தாய்லாந்து, சீனா, பஹாசா, ஜெர்மன், பிரஞ்சு, ஜப்பான், போர்த்துகீசியம், இத்தாலியன், நேபாளி மற்றும் எசுபானிஷ் மொழிகளில் பதிப்புகள் உள்ளன.
# மைதிலி பிரகாஷ்

**மைதிலி பிரகாஷ் (Mythili Prakash)** இவர் ஓர் அமெரிக்க நடனக் கலைஞரும், தென்னிந்தியாவில் தோன்றிய பாரம்பரிய கலையான பரதநாட்டியத்தில் நிபுணத்துவம் பெற்றவருமாவார். பரதநாட்டியத்தின் உலகின் முன்னணி இளம் நிபுணர்களில் ஒருவராக அங்கீகரிக்கப்பட்ட இவரது பாரம்பரிய, கண்டுபிடிப்பு அணுகுமுறை உலகெங்கிலும் உள்ள பார்வையாளர்களுக்கு தனித்துவமான மற்றும் அர்த்தமுள்ள ஒரு விதிவிலக்கான பாணியை உருவாக்க நடனத்தின் அசைவு, இசை மற்றும் வெளிப்படையான நாடகத்தன்மையை புதுப்பிக்கிறது.
# மைதிலி பிரகாஷ்

## ஆரம்பகால வாழ்க்கை மற்றும் கல்வி

ஒரு குழந்தை அதிசயமான மைதிலி தனது தனது 8ஆவது வயதிலேயே பரதநாட்டிய கலைஞராக வாழ்க்கையைத் தொடங்கினார். மேலும், உலகெங்கிலும் சுற்றுப்பயணம் மேற்கொண்டு மதிப்புமிக்க இடங்கள் மற்றும் விழாக்களில் தனது நிகழ்ச்சிகளை நிகழ்த்தினார். மைதிலிக்கு அவரது தாயார், பரதநாட்டியத்தின் நிபுணர் விஜி பிரகாஷ் பயிற்சியளித்தார். மேலும் இந்தியாவில் இருந்து பல புகழ்பெற்ற கலைஞர்களுடன் இணைந்து படிக்கும் வாய்ப்பு கிடைத்தது. இவர் இப்போது புகழ்பெற்ற நடனக் கலைஞர் மாளவிகா சருக்கையின் வழிகாட்டுதலில் உள்ளார். 2004ஆம் ஆண்டில், மைதிலி பிரகாஷ் பெர்க்லி, கலிபோர்னியா பல்கலைக்கழகதிலிருந்து பொதுமக்கள் தொடர்பில் இளங்கலை பட்டம் பெற்றிருந்தாலும், பரதநாட்டியத்திற்கு முழுநேரமும் தன்னை அர்பணித்துக் கொண்டார்.
# மைதிலி பிரகாஷ்

## தொழில்

**மைதிலி**, தனது நேரத்தை லாஸ் ஏஞ்சல்ஸ் மற்றும் சென்னை இடையே பிரித்துக் கொள்கிறார். சென்னை, இசை விழாக் காலங்களில் வழக்கமான கலைஞரான மைதிலி, தி மியூசிக் அகாடமி, கிருட்டிண கானசபா, நாரத கானசபா, சென்னை,கலாசேத்திரா, மும்பை சிறீசண்முகானந்தா சபா, புது தில்லி இந்திய சர்வதேச மையம் மற்றும் பெங்களூர், சௌடையா நினைவரங்கம் போன்ற முக்கிய இடங்களில் தனது நிகழ்ச்சிகளை நிகழ்த்தியுள்ளார். மைதிலி ஐக்கிய இராச்சியம், பிரான்சு மற்றும் சிங்கப்பூர் ஆகிய நாடுகளில் சுற்றுப்பயணம் மேற்கொண்டுள்ளார். மேலும் தி லோரி, மான்செஸ்டர், பாரிசின் குய்மெட் அருங்காட்சியகம், மற்றும் சிங்கப்பூரின் விரிகுடாவில் உள்ள எஸ்ப்ளேனேட் அரங்கங்கள் போன்ற மதிப்புமிக்க கலை அரங்குகளிலும் நடன நிகழ்ச்சிகளை நிகழ்த்தியுள்ளார். நியூயார்க்கின் லிங்கன் மையம், லாஸ் ஏஞ்சலஸ் சக்தி நாடக நிறுவனத்தின் முன்னணி நடனக் கலைஞராகவும்,ஹியூஸ்டன் வோர்டாம் மையம், மற்றும் நியூ செர்சி, நியூ செர்சி நிகழ்த்து கலை மையம் போன்றவற்றிலும் தனது பரதநாட்டிய நடன நிகழ்ச்சிகளை நிகழ்த்தியுள்ளார்.
# மைதிலி பிரகாஷ்

## விருதுகள் மற்றும் கௌரவங்கள்

2009 சனவரியில், இவர் அமெரிக்காவின் தேசிய ஒளிபரப்பு நிறுவனத்தின் "சூப்பர்ஸ்டார்ஸ் ஆஃப் டான்ஸ்" என்ற நிகழ்சியில் இடம்பெற்றார்.  
ஒரு பரதநாட்டிய தனிப்பாடலாக, தனது கலை வடிவத்தை உலகம் முழுவதும் உள்ள முக்கிய பார்வையாளர்களுக்கு அறிமுகப்படுத்துகிறார்.  
மைதிலி தனது தனி மற்றும் குழு நடனத்திற்காக மிகவும் விமர்சனங்களைப் பெற்றார். இந்தியா, அமெரிக்கா, கனடா, ஐரோப்பா மற்றும் சிங்கப்பூர் ஆகிய நாடுகளில் சுற்றுப்பயணம் செய்து இராமாயண காவியத்தின் சோகமான கதாநாயகிகளான "ஸ்திரீ கதா" என்ற இவரது மிகவும் புகழ்பெற்ற படைப்பிற்காக இர்வின் நடன அறக்கட்டளையிடமிருந்து "கிரியேஷன் டு பெர்ஃபாமன்ஸ் கிராண்ட்" என்ற விருதினைப் பெற்றார்.  
இவர் தனது படைப்புகளுக்காக, சக்தி-சேக்ரட் போர்சு என்ற கலாச்சார கண்டுபிடிப்பு மையத்திலிருந்து கலை கண்டுபிடிப்பு மானியத்தைப் பெற்றுள்ளார்.  
இவர் பெற்றுள்ள விருதுகளில், “தேவதாசி தேசிய விருது” (புவனேஸ்வர் 2011), கார்த்திக் ஃபைன் ஆர்ட்ஸ் (சென்னை 2009), “நடனமாமணி விருது”, பாரத் கலாச்சரின் (சென்னை 2007), “சமசுகிருதி நிருத்யா” சனதன் சங்க சமசுகிருதத்தின் புரஸ்கார் ”(டெல்லி 2007), மற்றும் மியூசிக் அகாதமியில் (சென்னை 2007) சந்திரசேகரன் எண்டோவ்மென்ட் கச்சேரி போன்ற சிலவற்றின் பெயரைக் குறிப்பிடலாம்.
# அசாமிய நாட்டுப்புற நடனங்கள்

**அஸ்ஸாமிய நாட்டுப் புற நடனங்கள்** பிஹு மற்றும் பாகுரும்பா (இவ்விரண்டு நடனங்களும் வசந்த காலத்தில் ஆடப்படும் நடனங்கள் ஆகும்). போர்டால், ஸட்ரியா மற்றும் ஓஜபாலி நடனத்தை உள்ளடக்கியது ஆகும். அஸ்ஸாம் ஆனது பல குழுக்களுக்கு உறைவிடம் ஆகும். அவையாவன மோன்கோலாயிட், இந்தோ - பர்மீஸ், இந்தோ - ஈரானியன், ஆரியன், ராபா, போடோ, கச்சாரி, கார்பி,மைசிங், சோனோவால் கச்சாரிஸ், மிஷ்மி மற்றும் டிவா (லாலங்) ஆகும். இந்த குழுக்களின் கலாச்சாரங்கள் ஒன்றிணைந்து அஸ்ஸாமிய கலாச்சாரத்தை உருவாக்கியுள்ளன. அஸ்ஸாம் மாநிலத்தில் வாழும் மக்கள் "அக்ஸொமியா" (அஸ்ஸாமிகள்) என்று அறியப் படுகின்றனர். அநேக பழம்குடியினர் தங்களுக்கென்று மொழிகளை வைத்து உள்ளனர் ஆனாலும் அஸ்ஸாமிய மொழி தான் அஸ்ஸாமின் பிரதான மொழியாகும்.  
அநேக கேளிக்கைகளும் திருவிழாக்களும் அஸ்ஸாமில் நடைபெறுகிறது. அநேகமாக எல்லா பழங்குடி திருவிழாக்களும் வசந்த காலத்தில் தான் நடைபெறும். அஸ்ஸாமின் எல்லா திருவிழாக்களைக் காட்டிலும் பிகு திருவிழாவானது மிகவும் முக்கியமானது ஆகும். இந்த திருவிழா இனம்.மதம்,மொழி அனைத்தையும் கடந்து அஸ்ஸாம் மாநில மக்களை ஒன்றினைக்கிறது.
# அசாமிய நாட்டுப்புற நடனங்கள்

## பிகு நடனம்

இந்நடனத்தின் ஆரம்ப மூலம் தெரியாமல் இருந்தாலும் இந்நடனத்தின் முதல் அதிகார பூர்வ குறிப்பு ரோங்காலி பிகுவுக்காக அகோம் மன்னர் ருட்ரா சிங் பிகு நடனம் ஆடுபவர்களை ராங் கார் நிலத்தில் 1964 ஆம் ஆண்டு நடனம் ஆட விடுத்த அழைப்பில் உள்ளது.
# அசாமிய நாட்டுப்புற நடனங்கள்

## பிகு நடனம்

### நடனம் பற்றி

பிகு ஒரு குழு நடனம் ஆகும். இதில் ஆண்களும் பெண்களும் இணைந்து நடனம் ஆடுவர் ஆனால் அந்தந்த பாலினத்திற்கு ஏற்றாற் போல் நடன அசைவுகள் இருக்கும். பொதுவாக பெண்கள் நேர்க்கோடு அல்லது வட்டங்கள் உருவாக்கும் வகையில் நடனம் ஆடுவார்கள். ஆண் நடனம் ஆடுபவர்களும் இசைப்பவர்களும் முதலில் மேடைக்கு வருவார்கள் வந்து தங்களின் வரிசையில் நின்று ஒத்து இணைந்து நடனம் ஆடி சில குறிப்பிட்ட வடிவத்தை உருவாக்குவார்கள். பெண்கள் மெடையில் தோன்றும் போது ஆடிக் கொண்டிருக்கும் ஆண்கள் தங்களின் வரிசையை உடைத்து பெண்கள் உடன் கலந்து ஆடுவார்கள் (இவர்கள் தங்களின் வரிசை மற்றும் வடிவத்தின் ஒழுங்கை கடைபிடிப்பதில் கண்டிப்பாக இருப்பார்கள்). இந்நடனம் பொதுவாக குறிப்பிட்ட அங்க ஸ்திதி (தோற்றம்), இடையை, கரங்கள் மற்றும் மணிக்கட்டுகளை    ஆட்டுவித்தல், சுழன்று ஆடுதல், குத்த வைத்தல், குனிதல் போன்ற அசைவுகளால் தனியாக அறியப்படுகிறது.
# அசாமிய நாட்டுப்புற நடனங்கள்

## பிகு நடனம்

### நடனம் பற்றி

#### ஆடற்பாங்கு:

பிகு நடனம் பிகு இசைக்கு ஆடப்படும். இந்நடனத்தில் மிக முக்கிய இசைக்கலைஞர்கள் மேளம் அடிப்பவர் (துலியா) ஆகும். இவர் இரு முகம் கொண்ட மேளத்தை (*டோல்* – இவரின் கழுத்தில் தொங்க விடப் பட்டிருக்கும்) ஒரு குச்சி மற்றும் ஒரு உள்ளங்கையால் அடித்து இசையை எழுப்புவார். பொதுவாக ஒரு துலியாவிற்கு மேல் நடன நிகழ்ச்சிக்கு இசை எழுப்புவர். ஒவ்வொரு இசைக் கலைஞரும் வேறு வேறு தாளத்தை நடனத்தின் வெவ்வேறு பகுதிகளில் இசைப்பர். இந்த தாளங்களின் தொகுப்பு ஸூஸ் என்று அழைக்கப்படுகிறது. இது பாரம்பரிய முறையாகும். நடனம் ஆடும் இட்த்திற்கு செல்லும் முன்பாக மேளம் அடிக்கும் இசைக் கலைஞர்கள் ஒரு சிறிய எடுப்பான ஒரு தாளத்தை இசைப்பர். ஸூ மாறும் போது மேளம் அடிப்பவர்கள் நடனம் ஆடும் பகுதிக்கு வரிசையாகச் செல்வர். மொஹோர் ஸிஙோர் பெபா (பொதுவாக நடன ஆரம்பத்தில்) ஒரே கலைஞரால் இசைக்கப் படும். இவர் ஒரு எளிய கலையின் முக்கிய கருத்தை மையமாக வைத்து நடனத்த்துக்கு ஒரு திட்ட அமைவை கொடுத்து விடுவார் இது நடனம் ஆடுபவர்களுக்கு ஒரு குறிப்பிட்ட மனநிலையை அமைத்து விடும். அதன் பிறகு ஆண் நடனக் கலைஞர்கள் உள்ளே வருவார்கள் வந்து குறிப்பிட்ட அமைப்பில் ஆட ஆரம்பிப்பார்கள் (பாடிக்கொண்டே ஆடுவார்கள் பாடலில் அனைத்துக் கலைஞர்களும் பங்கு கொள்வர்). இந்த நடனத்தில் பங்கு பெறும் வேறு இசைக்கருவிகள் டால் ஒரு விதமான ஜாலரா, கோகோனா நாண் மற்றும் மூங்கிலால் ஆன இசைக் கருவி, டோகா மூங்கில் மணி மற்றும் களி மண்ணால் செய்யப்பட்ட ஸுறுலி எனும் சீழ்க்கை கருவி ஆகும். மூங்கிலால் ஆன புல்லாங்குழல்களும் அடிக்கடி உபயோகப் படுத்தப் படும். இந்த நடனத்தில் இணைந்து பாடப் படும் அனைத்து பாடல்களும் பரம்பரையாக வழிவழியாக கொடுக்கப் பட்ட பாடல்களாகும்.
# எகிப்தின் முப்பதாம் வம்சம்

**எகிப்தின் முப்பதாம் வம்சம்** (**Thirtieth Dynasty of Egypt** - **Dynasty XXX**) (ஆட்சிக் காலம்:கிமு 380 - கிமு 343) பிந்தைய கால எகிப்திய இராச்சியத்தை ஆண்ட ஐந்தாம் வம்சமும், எகிப்திய மக்களின் இறுதி வம்சமும் ஆகும். இவ்வம்சத்தினர் எகிப்தை கிமு 380 முதல் 343 முடிய 43 ஆண்டுகள் ஆண்டனர். கிமு 380-இல் இருபத்தி ஒன்பதாம் வம்ச பார்வோன் இரண்டாம் நெபரிடீசை வீழ்த்தி எகிப்தில் முப்பதாம் வம்சத்தை நிறுவியவர் **முதலாம் நெக்தனெபோ** ஆவார். கிமு 343-இல் பாரசீகத்தின் அகாமனிசியப் பேரரசர் மூன்றாம் அர்தசெராக்சஸ், எகிப்தின் முப்பதாம் வம்சத்தினரை வென்று, பண்டைய எகிப்தை பாரசீகத்துடன் இணைத்து கொண்டார். அது முதல் எகிப்து பாரசீகத்தின் ஒரு மாகாணமாக விளங்கியது. எகிபதை ஆண்ட பார்சீகப் பேரரசர்களை எகிப்தின் முப்பத்தி ஒன்றாம் வம்சத்தவர்கள் என வரலாற்று அறிஞர்கள் கூறுகின்றனர்.
# எகிப்தின் முப்பதாம் வம்சம்

## வரலாறு

களின் மம்மியின் முகமூடி]]
# எகிப்தின் முப்பதாம் வம்சம்

## வரலாறு

### எகிப்தின் முப்பதாம் வம்ச பார்வோன்கள்

1. முதலாம் நெக்தனெபோ - கிமு 380-362
1. தியோஸ் - கிமு 362 - 360
1. இரண்டாம் நெக்தனெபோ - கிமு 360- 343
# எகிப்தின் முப்பதாம் வம்சம்

## பண்டைய எகிப்திய வம்சங்கள்

- பண்டைய எகிப்திய அரசமரபுகள்
# எகிப்தின் முப்பதாம் வம்சம்

## பண்டைய எகிப்தின் வரலாற்றுக் கால வரிசை

- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமைக் பேரரசு - (கிமு 305 – கிமு 30)
- எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641
# எகிப்தின் முப்பதாம் வம்சம்

## இதனையும் காண்க

- பெலுசியம் சண்டை (கிமு 343)
# எகிப்தின் பதிமூன்றாம் வம்சம்

**எகிப்தின் பதிமூன்றாம் வம்சம்** (**Thirteenth Dynasty of Egypt** - **Dynasty XIII**) மத்தியகால எகிப்திய இராச்சியத்தை எகிப்தின் பதிமூன்றாம் வம்சத்தவர்கள் கிமு 1803 முதல் கிமு 1649 முடிய 154 ஆண்டுகள் ஆண்டனர். இவர்களது தலைநகரம் ஹெலியோபோலிஸ் மற்றும் இட்ஜ்தாவி ஆகும். இவ்வம்ச ஆட்சியின் முடிவில் எகிப்தின் மத்தியகால இராச்சியம் முடிவுற்று, எகிப்தின் இரண்டாம் இடைநிலைக் காலம் துவங்கியது.  
மத்தியகால எகிப்திய இராச்சியத்தை ஆண்ட பதினொன்றாம் வம்சம், பனிரெண்டாம் வம்சம் மற்றும் பதிநான்காம் வம்சத்தவர்களுடன் பதிமூன்றாம் வம்சத்தவர்கள் தொடர்புடையவர்கள் ஆவார்.
# எகிப்தின் பதிமூன்றாம் வம்சம்

## 13-ஆம் வம்ச பார்வோன்கள்

1. முதலாம் சேகெம்கரே குதாவி
1. சோன்பெப்
1. நெரிகரே
1. ஐந்தாம் சேகெம்கரே
1. அமேனி கிமௌ
1. ஹோடேபிரே
1. துபினி
1. ஆறாம் அமெனெம்ஹேத்
1. செமென்கரே நெபுனி
1. செஹெடெபிரே செவேசேக்தாவி
1. முதலாம் செவத்ஜகரே
1. இரண்டாம் கான்கரே சோபெகோடெப்
1. ரென்செனெப் அமென்ம்ஹத்
1. அவ்விபிரே ஹோர்
1. சேக்கம்ரெகுதாவி
1. ஜெத்கேபரே
1. ஏழாம் ஜெத்கேபரே
1. குத்தாவிரே வேகப்
1. யுசர்கரே கென்ட்ஜெர்
1. இமிரேமெஷ்ஷா
1. செஹெடெப்கரே இன்டெப்
1. சேத் மெரிப்பிரே
1. மூன்றாம் சோபெகோடெப்
1. முதலாம் நெபர்ஹோடெப்
1. சிகாத்தோர்
1. நான்காம் சோபெகோடெப்
1. ஐந்தாம் சோபெகோடெப்
1. ஆறாம் சோபெகோடெப்
1. வஹிபிரே இபிஔ
1. மெர்னெபெரிரி ஆய்
# எகிப்தின் பதிமூன்றாம் வம்சம்

## இதனையும் காண்க

- பண்டைய எகிப்திய அரசமரபுகள்
# எகிப்தின் பதிமூன்றாம் வம்சம்

## பண்டைய எகிப்தின் வரலாற்றுக் கால வரிசை

- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமைக் பேரரசு - (கிமு 305 – கிமு 30)
# தர்சனா ஜாவேரி

நான்கு *ஜாவேரி சகோதரிகளில்* இளையவரான **தர்சனா ஜாவேரி** (**Darshana Jhaveri** ) (பிறப்பு: 1940), இந்திய பாரம்பரிய நடன வடிவமான மணிப்பூரி நடனத்தின் முன்னணி நிபுணராவார். இவர் குரு பிபின் சிங்கின் சீடர் ஆவார். மேலும் 1958 ஆம் ஆண்டிலிருந்து தனது சகோதரிகளுடன் மேடையில் நிகழ்ச்சியைத் தொடங்கினார். இந்தியாவில் மணிப்பூரி நடனத்தை பிரபலப்படுத்திய 1972 ஆம் ஆண்டில் *மணிப்பூரி நர்தனாலயாவின்* நிறுவனர்களில் ஒருவரான இவர், தற்போது மும்பை, கொல்கத்தா மற்றும் இம்பால் ஆகிய மையங்களுடன் மையமாக உள்ளார்.
# தர்சனா ஜாவேரி

## ஆரம்பகால வாழ்க்கை மற்றும் பயிற்சி

ஜாவேரி மும்பையில் ஒரு குசராத்தி குடும்பத்தில் பிறந்து வளர்ந்தார். தனது ஆறு வயதில், தனது மூத்த சகோதரிகளான நயனா மற்றும் ரஞ்சனா ஆகியோரின் நடனங்களைப் பார்த்து வளர்ந்தார். பின்னர், இவர் குரு பிபின் சிங்கிடமிருந்து மணிப்பூரி நடனத்தைக் கற்றுக் கொண்டார். விரைவில், இவரும் தனது சகோதரி சுவர்னாவுடன் சேர்ந்து நடன வடிவத்தைக் கற்கத் தொடங்கினார். பின்னர், அவர் பாரம்பரிய இராசலீலா நடனங்களை சேத்ரிதோம்பி தேவியிடமிருந்தும், நேதா பங் குரு மெய்டி டோம்பா சிங்கிடமிருந்தும், பாரம்பரிய மைபி ஜாகோய் குமார் மைபியிடமிருந்தும் கற்றுக்கொண்டார்.
# தர்சனா ஜாவேரி

## தொழில்

1950களில், *ஜாவேரி சகோதரிகள்* நயனா, ரஞ்சனா, சுவர்னா, தர்சனா இந்தியாவிலும் வெளிநாட்டிலும் மேடையில் ஒன்றாக நிகழ்ச்சி நடத்தத் தொடங்கியிருந்தனர். 1956ஆம் ஆண்டில், இம்பாலின் அரச அரண்மனைக்குள் கோவிந்த்ஜி கோவிலில் தங்கள் நடனங்களை நிகழ்த்திய முதல் மணிப்பூரி அல்லாதவர்கள் இவர்களேயாவர். இறுதியில், சகோதரிகள் 1972ஆம் ஆண்டில் மும்பை, கொல்கத்தா மற்றும் இம்பால் ஆகிய *இடங்களில்* தங்கள் குரு மற்றும் கலாவதி தேவியுடன் மணிப்பூரி நர்தனாலயாவை நிறுவினர். காலப்போக்கில் இவர்களின் பெயர் மணிப்பூரி நடனத்திற்கு ஒத்ததாக மாறியது. பல ஆண்டுகளாக, தர்சனா நடனத்தைப் பற்றி பல புத்தகங்களையும் கட்டுரைகளையும் வெளியிட்டுள்ளதுடன், தனது குருவுக்கு தனது வாழ்நாளில், கற்பித்தல், ஆராய்ச்சி மற்றும் நடனக் கலை ஆகியவற்றில் உதவி செய்துள்ளார்.  
ஒரு பிரபல நடன விமர்சகரான சுனில் கோத்தாரி என்பவர் 2008ஆம் ஆண்டு எழுதிய கட்டுரையில், "மணிப்பூரி நடனத்தின் கோயில் பாரம்பரியத்தை நகரங்களுக்கு கொண்டு வருவதற்கு இவர்கள் பொறுப்பு" என்று எழுதினார். இரண்டு தசாப்தங்களுக்கு முன்னர் நயனா இறந்துவிட்டார் என்றும், சுவர்னா உடல்நிலை சரியில்லாமல் இருந்ததால், ரஞ்சனாவும் தர்சனாவும் தனது நடன குழுவுடன் தொடர்ந்து நிகழ்ச்சிகளை நிகழ்த்தியும், மணிப்பூரி நடனத்தை கற்பித்தும் வருகிறார்கள் என்றும் அந்தக் கட்டுரையில் குறிப்பிடப்பட்டுள்ளது.  
கடந்த 50 ஆண்டுகளாக இவர் இந்தியா மற்றும் வெளிநாடுகளில் தனிப்பட்ட முறையில் மற்றும் அரசாங்க கலாச்சார பிரதிநிதிகளின் கீழ் விரிவாக சுற்றுப்பயணம் செய்துள்ளார். மணிப்பூரி நர்தனாலயா (மும்பை, கொல்கத்தா மற்றும் மணிப்பூர்) தவிர, பாட்கண்டே சங்கத் வித்யாபீடம் (லக்னோ), பாரதிய நிருத்ய கலா மந்திர் (பாட்னா), பனஸ்தாலி வித்யாபீடம் (ராஜஸ்தான்) போன்றவற்றிலும் தனது பங்களிப்பை அளித்துள்ளார்.
# தர்சனா ஜாவேரி

## விருதுகள் மற்றும் கௌரவங்கள்

இந்தியாவின் நடனம், இசை மற்றும் நாடகத்திற்கான தேசிய அகாடமியான சங்கீத நாடகக அகாதமி 1996ஆம் ஆண்டில் சங்கீத நாடக அகாதமி விருதை தர்சனா ஜாவேரிக்கு வழங்கியது. மணிப்புரி நடனத்தில் இவரது பங்களிப்பிற்காக இந்திய அரசு 2002இல் இவருக்கு பத்மசிறீ விருதினை வழங்கி கௌரவித்தது. இவருக்கு 2018இல் காளிதாஸ் சம்மன் விருதும் வழங்கப்பட்டது.